बि टि सि ओनसोलनि  बयनिख्रुइबो गोसो बोनो हाथावसिन जाफुंसारनाय जौगालु बिथांखिया जाबाय 2009 इं माइथायाव कक्राझार सहरनि साखाथि तितागुरि पार्ट 2  दिमोल गामियाव  गायसन्नाय हाथर्खि नं (Planetarium) । गोलाव बोसोरनि उनाव कक्राझार दि मलगावआव लुफुंनाय हार्थखि न (Planetarium) आ आबुं महर मोनबाय।    थांनाय 10 फेब्रुवारी अक्तआव आसामनि गिबि मन्थ्रि सर्बान्द सन’वाल, बिगियान आरो बिरोंदामिन बिफाननि मन्थ्रि खेसब महन्त आरो बि टि सि नि आथिखालनि बारग चिप हाग्रामा महिलारीआ गोदानै लुफुंनाय हाथर्खि न’ Planetarium and Science Centre खौ बेखेवो । गोदानै लुफुंनाय प्लेनेटरियाम एन्ड साइन्स चेन्टाराव  गासै सा 80 सुबुंफोरनि जग्रा मासि सुबिधा दं।  फरायसाफोरा साफायाव 15 रां आरो सरासनस्रा सुबुंफोरा 30 रांआव तिकेत लानानै हाथर्खि न’ आरो साइन्स चेन्टारखौ नायनो खाबु दङ । कक्राझार प्लेनेटरियाम एन्ड साइन्स चेन्टारनि सामलायगिरिआ मिथिहोनाय बायदिब्ला सानसेआव खेबथाम स्व दिन्थिफुङो सानजौफुनि 11 रिंगायाव , बेलासि 1 रिंगायाव आरो 3 रिंगायाव। बि टि सि ओनसोलनि गुबुन गुबुन फरायसालिमा फरायसालियाव फरायनाय उन्दै उन्दै फरायसाफोरा हाथर्खि न आरो साइन्स चेन्टारनि गेजेरजों अख्रां मुलुग आव थानाय गुबुन गुबुन ग्रह ग्रहसा आरो बिगियान आइदानि सायाव गुवारै गियान आरजिनो हानायनि खाबु मोनबाय।